**Narimantas Murauskas** (gim. 1981 m.) – multiinstrumentalistas, birbynininkas, Kauno muzikos ansamblio „Ainiai“ – koncertmeisteris.

2007 m. N. Murauskas prisijungė prie Kauno muzikos ansamblio „Ainiai“ kolektyvo, kuriame groja įvairiais muzikos instrumentais (aukštoji bei tenorinės birbynės, lamzdelis, kontrabosinės kanklės, klavišiniai, ragai, daudytės, skudučiai ir kt.). N. Murauskas yra ne vienos originalios aranžuotės autorius, taip pat debiutavęs kaip muzikos kūrėjas, parašęs kūrinių birbynei su fortepijonu, birbynininkų ansambliams, bei tautinių muzikos instrumentų orkestrui.

N. Murauskas nuolat koncertuojantis, birbynės instrumentą populiarinantis, atlikėjas. Dažnai scenoje pasirodantis kaip solistas, taip pat su įvairiais kameriniais ansambliais, bei orkestrais. Koncertinė veikla apima įvairius muzikos festivalius, dainų šventes. Jo atliekama muzika yra skambėjusi ne tik Lietuvoje bet ir užsienio šalyse. Nuolat dalyvauja organizacinėje veikloje rengiant įvairius festivalius, koncertus. 2017, 2019 m., Nacionalinio Jono Švedo konkurso žiuri komisijos narys.

Nuo 2004 m. N. Murauskas pradėjo dirbti Valstybiniame dainų ir šokių ansamblyje „Lietuva“. Nuo 2010 m. N. Murauskas dirba pedagoginį darbą muzikos mokyklose, bei Kauno Juozo Gruodžio konservatorijoje.

1997 m. baigė Kauno Aleksandro Kačanausko muzikos mokyklą, birbynės instrumento specialybę. Mokslus 1997-2001 m. tęsė Kauno Juozo Gruodžio konservatorijoje mokytojo Naručio Baginsko klasėje. 2000 m. tapo Respublikinio Jono Švedo liaudies instrumentų konkurso laureatu (I vieta). 2001 m. pradėjo mokytis Lietuvos muzikos ir teatro akademijoje, prof. Antano Smolskaus klasėje. 2005 m. įgijo birbynės atlikimo meno bakalauro laipsnį (lekt. Kęstutis Lipeika).